Diari Oficial de la Generalitat Valenciana


Sumari del DOGV 9227, del 01-12-2021 (2021/11227)

RESOLUCIÓ de 9 de novembre de 2021, de la Subdirecció General de Relacions Laborals, per la qual es disposen el registre i la publicació del text del Conveni col·lectiu de l'empresa Levantina de Servicios Generales, SL, codi WO51YT23.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9227

Data del DOGV
:   01-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11192


Data del document
:   09-11-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 9 de novembre de 2021, de la Subdirecció General de Relacions Laborals, per la qual es disposen el registre i la publicació del text del Conveni col·lectiu de l'empresa Levantina de Servicios Generales, SL, codi WO51YT23. [2021/11002]  
Vist el text del Conveni col·lectiu de l'empresa Levantina de Servicios Generales, SL, codi WO51YT23, signat per la comissió negociadora, que està integrada, d'una part, pels representants de l'empresa, i d'una altra, pels representants del Sindicat Independent de la Comunitat Valenciana, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, i en l'article 10.2 de l'Ordre 1/2021, de 6 d'abril, que desplega el Decret 175/2020, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Ordre 37/2010, resol:  
  
  
Primer  
Ordenar la inscripció del conveni en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i el depòsit del text del conveni.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 9 de novembre de 2021.- El subdirector general de Relacions Laborals: Joaquín Vañó Gironés.  
  
  
Text articulat del Conveni col·lectiu de l'empresa Levantina de Servicios Generales, SL  
  
Reunida la comissió negociadora d'aquest conveni composta per la part empresarial, representada per María Roberto Ramón, en la seua qualitat d'administradora única, i Luis Marí Moreno, Pedro Vicente Rodríguez Gallet, Francisco García Román, Antonio Fernández Rodríguez, Pedro Zurita Ramos, Jorge Roselló Santamaría i Antonio Pérez Monzón, com a representants del Sindicat Independent de la Comunitat Valenciana, aproven el present conveni segons s'estableix a continuació:  
  
  
CAPÍTOL I  
Àmbit d'aplicació  
  
Article 1. Àmbit aplicació  
El present conveni estableix les bases de regulació de les relacions laborals entre l'empresa Levantina de Servicios Generales, SL, i els seus treballadors.  
  
Article 2. Àmbit personal i funcional  
La normativa d'aquest conveni serà d'obligada observança per a l'empresa Levantina de Servicios Generales, SL, i els treballadors de tots els centres de treball i en totes les activitats pròpies de l'empresa, que consisteixen en la prestació per a tercers dels següents serveis, regulats en l'apartat 2 de l'article 6 de la Llei 5/2014, de 4 d'abril:  
  
Les d'informació o de control en els accessos a instal·lacions, comprenent la cura i custòdia de les claus, l'obertura i tancament de portes, l'ajuda en l'accés de persones o vehicles, el compliment de la normativa interna dels locals on presten aquest servei, així com l'execució de tasques auxiliars o subordinades d'ajuda o socors, totes elles realitzades a les portes o a l'interior d'immobles, locals públics, aparcaments, garatges, autopistes, incloses les seues zones de peatges, àrees de servei, manteniment i descans, per porters, conserges i altre personal auxiliar anàleg.  
Les tasques de recepció, comprovació de visitants i orientació d'aquests, així com les de comprovació d'entrades, documents o carnets, en qualsevol classe d'edificis o immobles, i de compliment de la normativa interna dels locals on presten aquest servei, així com la gestió auxiliar complementària en edificis i locals.  
El control de trànsit en zones reservades o de circulació restringida a l'interior d'instal·lacions en compliment de la normativa interna d'aquests.  
Les de comprovació i control de l'estat i funcionament de calderes, béns i instal·lacions en general, en qualsevol classe d'immobles, per a garantir la conservació i funcionament d'aquests.  
  
Article 3. Àmbit territorial  
El present conveni se circumscriu a l'àmbit territorial de la Comunitat Valenciana.  
  
Article 4. Àmbit temporal  
L'entrada en vigor del present conveni es produirà el dia 1 de gener de 2021, amb independència de la data de la publicació en el Diari Oficial de la Generalitat Valenciana, i mantindrà la seua vigència fins al 31 de desembre de 2025; quedarà prorrogat íntegrament fins que siga substituït per un altre del seu mateix àmbit i eficàcia.  
Qualsevol de les parts podrà sol·licitar a l'altra, abans del termini fixat en el paràgraf anterior, la revisió del conveni, i preavisarà, almenys, amb un mes d'antelació al seu venciment.  
Mentre duren les negociacions d'un nou conveni continuaran sent aplicables les condicions pactades en aquest conveni col·lectiu.  
  
  
  
CAPÍTOL II  
Compensació, absorció, garantia ad personam i vinculació a la totalitat  
  
Article 5. Absorció i compensació  
Les condicions pactades en aquest conveni són compensables i absorbibles, estimades en el seu conjunt i còmput anual.  
  
Article 6. Garantia ad personam  
Es respectaran a títol individual o col·lectiu les condicions econòmiques i d'una altra índole que foren més beneficioses que les establides i que els treballadors estiguen gaudint a la signatura del present conveni, considerades en el seu conjunt i en còmput anual.  
  
Article 7. Vinculació a la totalitat  
Les condicions pactades en el present conveni constitueixen un tot orgànic i indivisible i a l'efecte de la seua aplicació seran considerades globalment.  
  
Article 8. Comissió paritària  
Es constitueix una comissió paritària del conveni que estarà formada per tres representants de cadascuna de les parts signants, que podran estar acompanyats dels assessors que estimen oportú per a cada cas. Les funcions d'aquesta comissió paritària seran les següents:  
  
1. Interpretació general del conveni.  
2. Seguiment del compliment d'aquest.  
3. En els supòsits de conflicte col·lectiu relatiu a la interpretació o aplicació del conveni haurà d'intervindre la comissió paritària amb caràcter previ al plantejament formal del conflicte, tenint com a norma el V Acord de Solució Extrajudicial de Conflictes Col·lectius (DOGV 08.07.2010), amb la possibilitat d'acudir al Tribunal d'Arbitratge Laboral en l'àmbit dels procediments no judicials (mediació i/o el laude arbitral) o davant l'òrgan judicial competent.  
4. Totes les que la mateixa comissió estime oportunes.  
La comissió es reunirà, amb convocatòria prèvia de qualsevol dels components, mitjançant comunicació fefaent, almenys amb set dies d'antelació a la celebració de la reunió.  
A la comunicació s'acompanyarà un escrit on es plantege de manera clara i precisa la qüestió objecte d'interpretació.  
Perquè les reunions siguen vàlides hauran d'assistir-hi, com a mínim, el 50 % dels membres de cadascuna de les representacions.  
  
La comissió prendrà els acords per majoria simple de vots de cadascuna de les representacions. El lloc de celebració, així com la data de la reunió es comunicarà oportunament a la part que es vulga convocar, i hauran de posar-se d'acord prèviament sobre els punts de la reunió.  
  
  
CAPÍTOL III  
Igualtat de tracte i oportunitats entre dones i homes  
  
Article 9. Principi d'igualtat i no discriminació  
La interpretació i aplicació d'aquest conveni es regirà pel principi d'igualtat i no discriminació que consagren els articles 14 de la Constitució i 17.1 de l'Estatut dels Treballadors, i molt especialment pel principi d'igualtat efectiva de dones i homes.  
Totes les referències en el text del conveni a «treballador» o «empleat», «treballadors» o «empleats», «operari» o «operaris», s'entendran efectuades indistintament a totes les persones treballadores, homes o dones.  
L'empresa haurà de comptar amb un pla d'igualtat amb els continguts establits en la llei, l'objectiu del qual serà potenciar la igualtat de tracte i oportunitats en l'àmbit laboral, al compliment i l'aplicació del qual es compromet específicament.  
  
Article 10. Prevenció d'assetjament sexual per raó de sexe, i de qualsevol tipus  
Amb la finalitat de previndre situacions d'assetjament sexual o per raó de sexe, l'empresa vetlarà per la consecució d'un ambient adequat en el treball, lliure de comportaments indesitjats de caràcter o connotació sexual, i adoptarà les mesures oportunes a aquest efecte, havent arbitrat ja procediments específics per a la prevenció d'aquests.  
Amb aquesta mateixa finalitat, i amb la finalitat de treballar en l'objectiu d'erradicar qualsevol tipus d'assetjament sexual o per raó de sexe en l'àmbit laboral, l'empresa, d'acord amb la representació legal de les persones treballadores, mantindrà i actualitzarà quan resulte necessari els protocols de prevenció i actuació enfront de l'assetjament. Així mateix, també es podran establir mesures que hauran de negociar-se amb la representació dels treballadors i treballadores, com ara l'elaboració i difusió de codis de bones pràctiques, la realització de campanyes informatives o accions de formació.  
Totes les accions i sistemes preventius que s'establisquen per a l'evitació de l'assetjament sexual s'estendran a qualsevol altre tipus d'assetjament en el treball, siga per raó de raça, religió, nacionalitat, edat, discapacitat o ideologia.  
  
Article 11. Protecció contra la violència de gènere  
En la lluita contra la violència de gènere, garantir l'accés i manteniment de l'ocupació, així com l'aplicació dels drets laborals reconeguts de les dones que patisquen aquesta violència contribueix a fer real i efectiu aquest principi.  
Les situacions de violència de gènere que donen lloc al reconeixement dels drets regulats per normativa s'acreditaran mitjançant una sentència condemnatòria per un delicte de violència de gènere, una ordre de protecció o qualsevol altra resolució judicial que acorde una mesura cautelar a favor de la víctima.  
La treballadora víctima de violència de gènere que per aqueixa causa es veja obligada a abandonar el lloc de treball en la localitat on estava prestant els seus serveis, per a fer efectiva la seua protecció o el seu dret a l'assistència social integral, tindrà dret preferent a ocupar un altre lloc de treball, si pot ser amb el mateix o similar nivell de responsabilitat, que l'empresa tinga vacant en qualsevol altre dels seus centres de treball.  
En tals supòsits, l'empresa estarà obligada a comunicar a la treballadora les vacants existents en aqueix moment o les que es pogueren produir en el futur.  
El trasllat o el canvi de centre de treball tindrà una duració inicial de dotze mesos, durant els quals l'empresa tindrà l'obligació de reservar el lloc de treball que anteriorment ocupava la treballadora. Acabat aquest període, la treballadora podrà optar entre el retorn al seu lloc de treball anterior o la continuïtat en el nou.  
  
  
CAPÍTOL IV  
Prevenció de riscos laborals  
  
Article 12. Prevenció de riscos laborals  
Les parts es comprometen a desenvolupar les accions necessàries per a garantir la salut i seguretat en el treball, així com les mesures que siguen necessàries per al compliment de la Llei de prevenció de riscos laborals i normes de desplegament.  
Tots els treballadors de l'empresa són subjectes de la salut i seguretat laboral, i hauran d'assumir, en la mesura que a cadascun li competeix, els drets i obligacions que les normes de prevenció requerisquen.  
  
Article 13. Reconeixement mèdic  
L'empresa garantirà a les persones treballadores al seu servei la vigilància periòdica del seu estat de salut en funció dels riscos inherents al treball.  
A aquest efecte, els interessats en la realització de reconeixements mèdics, podran sol·licitar-los als seus responsables operatius. Aquesta vigilància només podrà dur-se a terme quan la persona treballadora preste el seu consentiment, tot això sense perjudici de les excepcions previstes en l'article 22 de l'LPRL.  
Les revisions mèdiques seran específiques en funció dels riscos inherents a les labors que cada persona treballadora realitze en el seu lloc de treball tenint en compte per a això l'estipulat sobre aquest tema en la Llei de prevenció de riscos laborals.  
  
Article 14. Formació i informació  
L'empresa garantirà que cada treballador reba una formació teòrica i pràctica, suficient i adequada, en matèria preventiva, tant en el moment de la contractació com quan es produïsquen canvis en les funcions que exercisca o s'introduïsquen noves tecnologies o canvis en els equips de treball, la qual es considerarà temps efectiu de treball amb caràcter general.  
La formació s'haurà de facilitar per l'empresari pels seus propis mitjans o mitjançant un concert amb organismes o entitats especialitzades en la matèria. El temps dedicat a la formació serà considerat com a temps de treball amb caràcter general i el seu cost no podrà recaure en cap cas sobre les persones treballadores.  
  
  
CAPÍTOL V  
Organització i direcció del treball  
  
Article 15. Principi inspirador  
L'organització del treball és facultat de la direcció de l'empresa amb subjecció a les normes d'aquest conveni i la legislació laboral vigent en cada moment. Comprén les següents normes:  
a) La determinació i exigència d'una activitat i un rendiment a cada treballador/a.  
b) L'adjudicació a cada treballador/a del nombre d'elements o de la tasca necessària corresponent al rendiment mínim exigible.  
c) La fixació de normes de treball que garantisquen l'òptima realització i seguretat dels serveis propis de l'activitat amb l'establiment del quadre de premis i sancions adequats al compliment o incompliment de tals normes.  
d) L'exigència d'atenció, prudència, netedat, vigilància en robes, béns, estris, vehicles i altres elements que componen l'equip personal, així com en les altres instal·lacions i béns anàlegs de l'empresa i els seus clients.  
e) La mobilitat i redistribució del personal de l'empresa, típiques de l'activitat, mitjançant l'establiment dels canvis de llocs de treball, desplaçaments i trasllat que exigisquen les necessitats de l'organització de la producció.  
f) La realització de les modificacions en els mètodes de treball, distribucions de personal, canvi de funcions, qualificació professional, retribucions, siguen amb incentius o sense ells, quantitat i qualitat de treball, raonablement exigibles, respectant el que es preveu en els articles 39 i 41 del TRET.  
  
Article 16. Drets de les persones treballadores  
Les persones treballadores tenen dret que se'ls done una ocupació efectiva, a la formació professional, a no ser discriminats per raons de sexe, estat civil, edat, condició social, discapacitat, idees religioses o polítiques, afiliació o no a un sindicat; a la seua integritat física i a una adequada política de seguretat; a la consideració deguda a la seua dignitat; a la percepció puntual de la remuneració pactada; a l'exercici individual de les accions derivades del seu contracte, i a qualsevol altre dret establit en l'Estatut dels Treballadors i en la legislació específica vigent.  
  
L'empresa facilitarà mitjançant els seus propis serveis jurídics l'assistència legal d'aquells treballadors que, en qualitat d'acusats o denunciants, es troben immersos en processos judicials instruïts a conseqüència de les accions realitzades durant els seus serveis.  
  
Article 17. Deures de les persones treballadores  
Les persones treballadores tenen com a deures bàsics el compliment de les obligacions del seu lloc de treball, de conformitat amb les regles de la bona fe i diligència, observar les mesures de seguretat i higiene de general compliment i les que s'adopten per a les específiques condicions del lloc de treball a cobrir; complir les ordres i instruccions que els caps de la seua empresa impartisquen en l'exercici regular de les seues facultats directives; no concórrer amb l'activitat de l'empresa; i contribuir a la millora de la productivitat.  
La persona treballadora cuidarà dels béns, eines, equip, vestuari i màquines que se li confien per al desenvolupament del seu treball, els mantindrà en perfecte estat de conservació i neteja i donarà compte a l'empresa, a través del responsable que corresponga, de les faltes o defectes que poguera haver-hi en aquests perquè en prenga coneixement i en faça una possible esmena, amb la pretensió de mantindre la qualitat del servei; no serà responsable dels desperfectes ocorreguts en què no tinga una participació directa o dels que es deriven dels possibles defectes de fabricació.  
El caràcter confidencial de la prestació del servei fa especialment exigible que els treballadors subjectes a aquest conveni col·lectiu mantinguen amb especial rigor els secrets relatius a l'explotació i negocis de la seua empresa i d'aquelles en les quals presten els seus serveis.  
  
  
CAPÍTOL VI  
Prestació del treball  
  
Article 18. Procediment de contractació  
L'ingrés al treball podrà realitzar-se de conformitat amb qualsevol de les modalitats de contractació regulades en l'Estatut dels Treballadors i en les seues disposicions complementàries.  
  
Article 19. Període de prova  
El període de prova haurà de concertar-se sempre per escrit, i la seua duració no podrà superar la següent:  
Personal directiu i titulat: 6 mesos  
Personal administratiu: 3 mesos  
Personal comandaments intermedis: 3 mesos  
Personal operatiu: 2 mesos  
Les situacions d'incapacitat temporal, naixement, adopció, guarda amb finalitats d'adopció, acolliment, risc durant l'embaràs, risc durant la lactància i violència de gènere, que afecten la persona treballadora durant el període de prova interrompen el còmput d'aquest sempre que es produïsca un acord entre totes dues parts.  
  
Article 20. Cessament voluntari de la persona treballadora; preavís  
En cas de cessament voluntari de la persona treballadora, aquesta haurà de preavisar a l'empresa per escrit i amb una antelació mínima de quinze dies a la data del cessament definitiu. L'incompliment d'aquesta obligació autoritzarà l'empresa a descomptar a la persona treballadora una quantitat igual al salari brut diari corresponent a cada dia d'incompliment.  
  
Article 21. Abonament de liquidació final  
En qualsevol supòsit d'extinció del contracte de treball, i amb independència de quina siga la causa d'extinció, l'empresa haurà d'abonar la liquidació final de parts proporcionals de pagues extraordinàries si no estigueren prorratejades i, si és el cas, la part proporcional de vacances meritades i no gaudides, dins dels quinze dies hàbils següents a la data d'efectivitat del cessament.  
  
  
CAPÍTOL VII  
Classificació professional  
  
Article 22. Classificació general  
Aquesta classificació del personal és merament enunciativa i no suposa l'obligació de tindre cobertes totes les places i categories previstes si les necessitats del servei no ho requereixen.  
Per acord entre la persona treballadora i l'empresari s'assignarà a la persona treballadora un grup professional i s'establirà com a contingut de la prestació laboral objecte del contracte de treball la realització de totes les funcions corresponents al grup professional assignat o solament d'alguna d'aquestes. Quan s'acorde la polivalència funcional o la realització de funcions pròpies de més d'un grup, l'equiparació es realitzarà en virtut de les funcions que s'exercisquen durant més temps.  
  
El personal es classificarà per raó de les seues funcions, en els grups que a continuació s'indiquen:  
  
I. Personal directiu:  
Director/a general  
Director/a comercial  
Director/a administratiu/iva  
Director/a de personal  
Subdirector/a  
Delegat/ada provincial - gerent  
  
II. Personal administratiu:  
Cap de departament  
Oficial 1a  
Oficial 2a  
Auxiliar administratiu/iva  
Comercials  
Telefonistes  
  
III. Personal de comandaments intermedis:  
Cap de serveis  
Supervisor/a  
  
IV. Personal operatiu:  
Auxiliar de serveis  
Conductor/a  
Hostes/esses  
Ordenances  
Monitor/a físic/a  
Peó/peona  
  
Article 23. Funcions  
Personal directiu:  
Director/a general. És qui amb títol adequat o àmplia preparació teòrica i pràctica, assumeix la direcció i responsabilitat de l'empresa programant i controlant el treball en totes les seues fases.  
Director/a comercial. És qui amb títol adequat o àmplia preparació teòrica i pràctica, assumeix la direcció i responsabilitat de les funcions mercantils en el sentit més ampli i planifica, controla i programa la política comercial de l'empresa.  
Director/a administratiu/iva. És qui amb títol adequat o àmplia preparació teòrica i pràctica, assumeix la direcció i responsabilitat de les funcions administratives en el sentit més ampli i planifica, controla i programa la política comercial de l'empresa.  
Director/a de personal. És qui amb títol adequat o àmplia preparació teòrica i pràctica, assumeix la direcció i responsabilitat de les funcions relacionades amb la gestió de personal en el sentit més ampli.  
Subdirector/a. És qui amb títol adequat o àmplia preparació teòrica i pràctica, assumeix la subdirecció i responsabilitat de les funcions relacionades amb la gestió comercial, administrativa, financera, recursos humans o tècnica en qualsevol especialitat.  
Delegat/ada provincial - Gerent. És qui amb títol adequat o àmplia preparació teòrica i pràctica, assumeix la representació de l'empresa a la província o territori que se li assigne.  
  
Personal administratiu:  
Cap de departament. És l'empleat/ada a càrrec del qui està l'àrea d'administració de l'empresa.  
Oficial administratiu/iva 1a. És l'empleat/ada encarregat/ada d'una unitat o secció administrativa depenent del/de la cap administratiu/iva o de la persona designada per l'empresa que realitza tasques comptables i administratives amb coneixement generals.  
Oficial administratiu/iva 2a. És l'empleat/ada que, amb la deguda responsabilitat i sota les instruccions del/de la supervisor/a o persona designada per l'empresa, realitza tasques comptables i administratives de l'empresa amb coneixements generals.  
Auxiliar administratiu/iva. És l'empleat/ada que realitza tasques administratives simples.  
Comercial. És l'empleat/ada afecte/a al/a la representant de vendes i realitza les funcions de promoció i venda dels serveis de l'empresa.  
Telefonista. És l'empleat/ada que té com a principal funció estar a la cura i servei de la centraleta telefònica i pot realitzar al seu torn tasques administratives.  
  
Personal de comandaments intermedis:  
Cap de serveis. És l'empleat/ada que per les seues condicions humanes i professionals, amb plena responsabilitat i a les immediates ordres dels seus superiors d'una forma més pràctica que teòrica, cuida i és responsable de l'ordre, disciplina, vigilància, distribució, assignació del treball i exerceix les funcions específiques que li són delegades amb control general de tots els supervisors sobre el comportament del seu personal empleat per a la gratificació i promoció d'aquest.  
Supervisor/a. És aquell/a treballador/a que té per missió verificar i comprovar l'exacte compliment de les funcions i obligacions atribuïdes a l'altre personal empleat, donant compte immediatament a l'encarregat/ada o cap immediat/ata corresponent de les incidències que observe en la prestació dels serveis, prenent les mesures d'urgència que estime oportunes, encarregant-se de mantindre la disciplina i netedat entre el seu personal empleat.  
  
Personal operatiu:  
Auxiliar de serveis. És aquella persona treballadora, major de díhuit anys, amb aptituds i instrucció suficient per a exercir, entre altres, les següents tasques auxiliars:  
1. Recepció i informació de personal, visitants i mercaderies en els accessos als immobles i instal·lacions.  
2. Comprovació de visitants i orientació d'aquests; el control d'entrades, documents o carnets privats; el control de trànsit en zones reservades o de circulació restringida.  
3. Comprovació i control de l'estat de tot tipus d'instal·lacions, per a garantir el funcionament i seguretat física d'aquestes. Ja siga de manera presencial o a través de monitoratge remot o local per circuit tancat de televisió.  
4. Repartiment de mercaderies i totes aquelles activitats que, directament o indirectament, es relacionen amb aquestes funcions, inclòs l'etiquetatge.  
5. Tasques elementals de manteniment, conservació i control preventiu en general.  
6. Custòdia de claus i altres equips auxiliars propietat de la persona clienta.  
7. Col·laborar en tasques d'extinció d'incendis, prestació de primers auxilis, evacuacions per emergències, etc., en aquells casos en què fora necessari.  
Les funcions anteriorment esmentades podran realitzar-se a l'interior de tot tipus d'establiments i immobles públics o privats, com ara: fàbriques, factories, naus industrials, plantes de producció, centres de processament de dades, garatges o aparcaments, comunitats de veïns, finques privades, així com dependències de qualsevol tipus.  
Per a la realització de les funcions descrites es podrà, o no, vestir l'uniforme de treball i distintius corporatius que cada empresa considere més adequats, així com portar els equips de protecció individual que en cada empresa titular s'indiquen com a obligatoris.  
Conductor/a. És aquella persona treballadora que està en possessió del permís de conduir adequat al vehicle a utilitzar i exerceix les funcions de missatgeria, transport de material o de personal.  
Hoste/hostessa. És la persona major de díhuit anys, encarregada de rebre els clients, personalment o telefònicament, proporcionar-los la informació que sol·liciten dins de les seues funcions, anunciar-los i conduir-los davant la persona o persones amb qui desitgen parlar, atendre les sol·licituds d'informació d'entrevistes, concertar-les, preparar-les en els seus aspectes formals.  
Ordenança. És la persona treballadora a qui, amb coneixements i responsabilitat elementals, se li encomanen, amb càrrec a tercers, encàrrecs, cobraments, pagaments, recepció i lliurament de la correspondència i documents, així com la classificació i repartiment d'aquests.  
Monitor/a físic/a. És la persona treballadora que està en possessió de la titulació acreditativa de la seua preparació en Educació Física o amb coneixements bastants per a l'exercici de les seues funcions, i exerceix les tasques de preparador/a físic/a en les dependències de l'empresa habilitades per a tal fi.  
Peó/peona. És la persona treballadora encarregada de fer tasques per a l'execució de les quals es requereix únicament l'aportació d'esforç i atenció sense qualificació exigida.  
  
Article 24. Mobilitat funcional  
L'empresa, en cas de necessitat, podrà exigir del seu personal treballador la realització de treballs de nivell funcional superior amb el salari que corresponga al nou nivell funcional; aquest personal es reintegrarà al seu antic lloc quan cesse la causa del canvi.  
Aquest canvi no podrà tindre una duració superior a tres mesos ininterromputs, i la persona treballadora haurà de reintegrar-se al seu antic lloc i nivell funcional en finalitzar aquell període. Si la persona treballadora ocupara el lloc de nivell funcional superior durant dotze mesos alterns consolidarà el salari d'aquest nivell funcional a partir d'aqueix moment, sense que això supose necessàriament la creació d'un lloc de treball d'aqueix nivell funcional.  
Aquestes consolidacions no són aplicables als casos de substitució per incapacitat temporal o llicència; en aquests casos la realització de treballs de nivell funcional superior cessarà en el moment en què es reincorpore al seu lloc de treball la persona substituïda.  
La persona treballadora que realitze per motius d'autèntica necessitat funcions de nivell funcional inferior al seu conservarà el salari del seu nivell funcional. Aquesta situació no podrà ser superior a tres mesos de duració.  
L'empresa evitarà reiterar que la realització de treballs d'inferior nivell funcional recaiga en una mateixa persona treballadora. Si el canvi de destí per a l'exercici de treballs de nivell funcional inferior tinguera el seu origen en la petició de la persona treballadora, s'assignarà a aquesta la retribució que corresponga al treball efectivament realitzat.  
  
  
CAPÍTOL VIII  
Lloc i temps de treball  
  
Article 25. Lloc de treball  
Ateses les especials circumstàncies en què es realitzen habitualment els serveis auxiliars, la mobilitat del personal estarà determinada per les facultats de decisió de l'empresa, que procedirà a la distribució del seu personal entre els seus diversos llocs de treball de la manera més racional i adequada als fins productius, dins d'una mateixa localitat.  
  
A aquest efecte s'entendrà per localitat tant el municipi on habitualment presta els seus serveis o per al qual haja sigut contractat com les concentracions urbanes o industrials que s'agrupen al voltant d'aquest i que formen amb aquell una macroconcentració urbana o industrial, encara que administrativament siguen municipis diferents.  
El personal podrà ser canviat d'un lloc de treball a un altre dins d'una mateixa localitat, entesa en els termes abans expressats.  
Els treballs realitzats dins de la zona definida com a localitat no donaran lloc a l'abonament de dietes ni de despeses de desplaçament.  
Article 26. Desplaçaments  
Quan una persona treballadora haja de desplaçar-se per necessitat del servei fora de la localitat, entesa en els termes de l'article anterior, on habitualment presta els seus serveis o quan isca de la localitat per a la qual haja sigut contractada tindrà dret a percebre dietes llevat que aquest desplaçament no tinga perjudicis econòmics per a la persona treballadora.  
Si el desplaçament es realitza en un vehicle particular de la persona treballadora, s'abonarà a raó de 0,19 euros/quilòmetre.  
L'import de les dietes acordades en aquest conveni serà:  
2021  
10,21 quan la persona treballadora haja de fer un menjar fora de la seua localitat.  
18,77 Quan la persona treballadora haja de fer dos menjars fora de la seua localitat.  
16,96 Quan la persona treballadora haja de pernoctar.  
34.45 Quan la persona treballadora haja de pernoctar fora de la seua localitat i realitzar dos menjars. Si el desplaçament fora superior a set dies l'import de la dieta completa serà de 27,22 euros a partir del huité dia.  
Per a l'any 2022 i successius les dietes tindran un increment equivalent al de l'IPC real de l'any anterior.  
  
Article 27. Trasllats  
Els trasllats del personal seran aquells desplaçaments fora de la localitat d'origen que exigisquen o impliquen un canvi de residència i podran estar determinats per alguna de les següents causes:  
1. Petició de la persona treballadora. Existirà preferència en aquests supòsits per a la persona treballadora fixa, en funció de la seua antiguitat real en l'empresa, sempre que existisquen vacants de serveis d'igual naturalesa i duració que els ocupats per aquesta.  
2. Mutu acord entre l'empresa i la persona treballadora.  
3. Les previstes en l'article 40 de l'ET amb el procediment legal corresponent previ.  
El trasllat no donarà dret a dietes.  
En els trasllats a petició de la persona treballadora no pertocarà el dret a indemnització per les despeses que s'originen pel canvi de residència.  
La data de petició del trasllat es considerarà prioritària per a accedir a aquest.  
Els trasllats realitzats per mutu acord es regiran pels pactes que per escrit s'hagen establit, on s'hauran indicat el lloc i duració d'aquests.  
  
En els trasllats per necessitats del servei, l'empresa haurà de demostrar aqueixa necessitat. El trasllat per tal motiu donarà dret a l'abonament de les despeses del viatge del trasllat propi i dels familiars que amb convisquen amb la persona, i el transport gratuït de mobiliari i estris.  
La persona treballadora que haja sigut traslladada per necessitats del servei no podrà ser traslladada de nou en un termini de dos anys, excepte un acord mutu.  
  
Article 28. Jornada de treball  
La jornada de treball serà de 1.782 hores de treball efectiu en còmput anual, amb els descansos que estableix l'Estatut dels Treballadors. Aquesta jornada anual es computarà a raó de 162 hores mensuals de mitjana.  
Ateses les característiques pròpies de l'activitat, l'empresa podrà establir una distribució irregular de la jornada.  
Si una persona treballadora no poguera completar la seua jornada mensual per necessitats del servei, haurà de recuperar-la en els dotze mesos següents. Així mateix, en cas que es produïsca l'extinció de la relació laboral abans de la finalització de l'any natural es regularitzaran en la quitança els possibles excessos o defectes de jornada que pogueren existir en la data esmentada. Per a això es compararà fins a la data de l'extinció, la jornada que haja realitzat la persona treballadora amb la contractada, i s'abonarà o descomptarà l'excés o defecte de jornada resultant.  
Es considera treball nocturn el realitzat entre les deu de la nit i les sis del matí. La jornada de treball de les persones treballadores nocturnes no podrà excedir de huit hores diàries de mitjana, en un període de referència de quinze dies. Aquestes persones treballadores no podran realitzar hores extraordinàries. Es considerarà persona treballadora nocturna aquella que realitze normalment en període nocturn una part no inferior a tres hores de la seua jornada diària de treball, així com aquella que es preveja que pot realitzar en tal període una part no inferior a un terç de la seua jornada de treball anual.  
Quan una persona treballadora faça un treball nocturn tindrà dret a un descans compensatori de tres minuts per cada hora treballada en aqueixa franja horària, que podran acumular-se i ser compensats en els dotze mesos següents.  
Per necessitats del servei, el nombre d'hores de treball efectiu podrà ser superior a nou diàries, i es respectarà en tot cas el descans entre jornades.  
Entre el final d'una jornada i el començament de la següent passaran, com a mínim, dotze hores.  
  
Article 29. Hores extraordinàries  
Tindran la consideració d'hores extraordinàries aquelles que considerades en el seu conjunt mensual o anual excedisquen de la jornada pactada en el present conveni.  
L'empresa podrà optar per compensar les diferències que, derivades de la distribució irregular de la jornada, es produïsquen tant per excés com per defecte, entre la jornada realitzada i la duració màxima de la jornada ordinària; hauran de quedar compensades en el termini de dotze mesos des que es produïsquen.  
El període de temps que excedisca de la jornada ordinària de treball, sempre que no s'haja compensat en descans, s'abonarà com a hores extraordinàries.  
Per a la determinació del valor de l'hora extraordinària, segons el nivell funcional de la persona treballadora, es prendrà el valor de l'hora ordinària, obtingut de dividir l'import del salari ordinari en còmput anual pel nombre total d'hores de treball anuals que componen la jornada ordinària pactada. En tot cas, queden excloses retribucions extrasalarials, indemnitzacions i bestretes.  
  
Article 30. Hores complementàries  
Totes dues parts acorden, de conformitat amb el que s'estableix en l'article 12.5 de l'Estatut dels Treballadors, establir la possibilitat de realització d'hores complementàries en els contractes subscrits a temps parcial de duració indefinida, el nombre de les quals en cap cas podrà excedir del 60 per 100 de les hores ordinàries del contracte, i es respectaran en tot cas els límits legals establits per la legislació laboral. La distribució i forma de realització de les hores complementàries pactades s'atindrà al que s'establisca en el pacte d'hores complementàries subscrit amb la persona treballadora.  
Sense perjudici del pacte d'hores complementàries, el nombre d'hores complementàries d'acceptació voluntària podrà arribar al trenta per cent de les hores ordinàries objecte del contracte.  
  
Article 31. Descans setmanal  
Les persones treballadores tindran dret a un descans mínim setmanal, acumulable per períodes de fins a catorze dies, de dia i mig ininterromput.  
  
Article 32. Vacances  
Les persones treballadores que porten un any al servei de l'empresa tindran dret a unes vacances retribuïdes de 30 dies naturals. El període de còmput serà de l'1 de gener al 31 de desembre, data en què hauran d'estar gaudides, fins i tot en la part proporcional que poguera correspondre en cas de no comptar amb l'antiguitat d'un any.  
El període o períodes de gaudi de les vacances podrà fixar-se al llarg dels dotze mesos de l'any.  
S'establirà un torn rotatori de vacances per acord entre l'empresa i les persones treballadores. El quadre de vacances haurà d'establir-se almenys amb dos mesos d'anterioritat al gaudi de les vacances. Excepcionalment, la persona treballadora podrà sol·licitar el gaudi d'algun dia solt, a descomptar de les vacances, per motius personals. Haurà de sol·licitar el gaudi del dia de vacances amb una antelació de deu dies laborables. L'empresa haurà de donar resposta a la sol·licitud en un termini de cinc dies laborables a comptar des de la data de sol·licitud.  
Per necessitats del servei, l'empresa podrà disposar que el gaudi de les vacances es realitze en dos períodes de 15 dies naturals.  
Quan la persona treballadora cesse en l'empresa tindrà dret a percebre la part proporcional que li corresponga de les vacances meritades en el cas de no haver-les gaudit.  
  
Article 33. Llicències  
Les persones treballadores regides per aquest conveni tindran dret al gaudi de llicències retribuïdes en els casos i amb la duració que a continuació s'indiquen en dies naturals:  
a) Matrimoni de la persona treballadora, quinze dies.  
b) Durant dos dies, que podran ampliar-se fins a quatre com a màxim quan la persona treballadora necessite realitzar un desplaçament a aquest efecte fora de la província, en els casos de part d'esposa o de malaltia greu, hospitalització o defunció de cònjuge, fill, pare, mare, nets, avis o germans de l'un o l'altre cònjuge.  
c) Durant un mínim de dos dies per a trasllat del seu domicili habitual.  
d) Pel temps indispensable per al compliment d'un deure inexcusable de caràcter públic i personal d'acord amb la legislació que a aquest efecte hi haja.  
e) Pel matrimoni de pares, fills, germans, nets de l'un o l'altre cònjuge, i amb justificació prèvia tindran dret a un dia de llicències per a assistir al casament, ampliable a tres dies per desplaçament.  
f) Per bateig d'un fill/a o net/a tindran dret a un dia per a assistir al bateig.  
g) Un dia de permís per primera comunió d'un fill/a o net/a.  
h) Protecció a la maternitat: les treballadores embarassades tindran dret a absentar-se del treball, sense pèrdua de remuneració, per a sotmetre's a exàmens prenatals, amb avís previ a l'empresa; adjuntaran justificació mèdica de la necessitat de la realització d'aquestes activitats i exàmens dins de la jornada de treball.  
i) En els casos de naixement de fills prematurs o que, per qualsevol causa, hagen de romandre hospitalitzats després del part, a conseqüència d'algun tipus de malaltia o patologia diferent dels dies normals d'observació després del part, la mare o el pare tindran dret a absentar-se del treball durant dues hores. Així mateix, tindran dret a reduir la seua jornada de treball fins a un màxim de dues hores, amb la disminució proporcional del salari.  
Els permisos esmentats en el present article s'entendran extensibles a les parelles de fet, inscrites com a tals davant els registres públics existents a aquest efecte, excepte els previstos en la lletra a).  
  
Article 34. Permisos no retribuïts  
Amb caràcter general, les persones treballadores que tinguen una antiguitat mínima d'un any podran sol·licitar permís sense sou que l'empresa atendrà, llevat que això supose una greu pertorbació en el servei.  
La duració d'aquests permisos no serà superior a quinze dies naturals i no podran concedir-se a més del cinc per cent de la plantilla de cada delegació.  
En els casos de violència de gènere constatada, no serà necessària antiguitat mínima per a acollir-se a aquest permís.  
  
Article 35. Excedències  
L'empresa podrà concedir excedències voluntàries per a atendre motius particulars de la persona treballadora. Per a la concessió d'aquesta excedència serà indispensable tindre en l'empresa una antiguitat d'almenys un any. L'excedència podrà concedir-se per un mínim de quatre mesos i un màxim de cinc anys. El temps d'excedència no computarà a cap efecte.  
La persona treballadora excedent que sol·licite el seu reingrés en l'empresa haurà de fer-ho per escrit i almenys amb un mes d'antelació a la data d'aquest ingrés.  
La persona treballadora en excedència voluntària conserva només un dret preferent al reingrés en les vacants d'igual o similar categoria a la seua que hi haguera o es produïren en l'empresa.  
En allò que no preveu aquest article regirà el que es disposa en l'art. 46 de l'ET.  
  
Article 36. Jubilació  
De conformitat amb el que s'estableix en el Reial Decret llei 28/2018, es pacta expressament que serà causa d'extinció del contracte de treball per jubilació obligatòria, quan la persona treballadora complisca l'edat legal de jubilació fixada en la normativa de Seguretat Social en cada moment, sempre que la persona treballadora afectada complisca els requisits exigits per la normativa de Seguretat Social per a tindre dret al cent per cent de la pensió ordinària de jubilació en la seua modalitat contributiva.  
Per part de l'empresa es durà a terme qualsevol de les polítiques d'ocupació següents:  
a) Contractació d'una nova persona treballadora per cada contracte extingit per aquest motiu.  
b) Transformació d'un contracte temporal en indefinit per cada contracte extingit per aquesta causa.  
No serà aplicable el cas anterior en cas de jubilació voluntària.  
  
  
  
CAPÍTOL IX  
Faltes i sancions  
  
Article 37. Faltes  
Les accions o omissions punibles en què incórreguen les persones treballadores es classificaran ateses la importància, reincidències i intencions d'aquestes, en lleus, greus i molt greus.  
En l'aplicació de les sancions es tindran en compte i valoraran les circumstàncies personals de la persona treballadora, el seu nivell cultural, transcendència del mal, grau de reiteració o reincidència.  
  
Article 38. Són faltes lleus  
1. Fins a quatre faltes de puntualitat, amb retard superior a cinc minuts i inferior a quinze, dins del període d'un mes.  
2. Abandonar el lloc de treball sense causa justificada un breu temps durant la jornada. Si es causara a conseqüència d'aquest abandó perjudici de consideració a l'empresa, companys de treball, clients o personal d'aquesta, o fora causa d'accident, la falta podrà revestir la consideració de greu o molt greu.  
3. No notificar, amb caràcter previ, l'absència al treball i no justificar, dins de les vint-i-quatre hores següents, llevat que es prove la impossibilitat d'haver-lo fet, la raó que la va motivar.  
4. Els descuits i distraccions en la realització del treball o en la cura i conservació de les màquines, béns, eines, instal·lacions pròpies dels clients. Quan l'incompliment de l'anterior origine conseqüències de gravetat en la realització del servei, la falta podrà considerar-se greu o molt greu.  
5. La inobservança de les ordres de servei, així com la desobediència als caps, tot això en matèria lleu.  
6. Les faltes de respecte i consideració de caràcter lleu als subordinats, companys, caps, personal i públic, així com la discussió amb aquests dins de la jornada de treball i usar paraules malsonants i indecoroses amb aquests.  
7. La falta d'higiene i neteja personal i dels uniformes, equips, etc., de manera ocasional.  
8. No comunicar a l'empresa els canvis de residència i domicili i altres circumstàncies que afecten la seua activitat laboral.  
9. No atendre el públic amb la correcció i diligència degudes.  
10. Excedir-se en les seues atribucions o entremetre's en els serveis peculiars d'una altra persona treballadora, quan el cas no constituïsca falta greu.  
  
Article 39. Són faltes greus  
1. Cometre dues faltes lleus en el període d'un trimestre, excepte en la puntualitat, encara que siguen de diferent naturalesa, sempre que haguera hagut una sanció comunicada per escrit.  
2. Més de quatre faltes de puntualitat en l'assistència al treball en el període d'un mes superior als deu minuts o fins a quatre faltes superiors a quinze minuts cadascuna d'elles.  
3. La falta d'assistència al treball d'un dia en el període d'un mes, sense causa justificada. Serà molt greu si de resultes de l'absència es causara greu perjudici a l'empresa.  
4. La desobediència greu als superiors en matèria de treball i la rèplica descortesa als companys, cap o públic. Si implicara crebant manifest a la disciplina o d'aquesta es derivara perjudici notori per a l'empresa, companys de treball o públic, es considerarà molt greu.  
5. La suplantació de la personalitat d'un/a company/a en fitxar o signar; se sancionaran tant la persona que fitxa com aquesta última.  
6. La voluntària disminució de l'activitat habitual i la negligència i desídia en el treball que afecta la bona marxa del servei.  
7. La simulació de malaltia o accident i no entregar el comunicat de baixa oficial dins de les quaranta-huit hores següents a l'emissió d'aquest, llevat que es prove la impossibilitat de fer-ho.  
8. L'ús de temps, uniformes, materials, béns o màquines en qüestions alienes al treball o en benefici propi.  
9. Fer desaparéixer uniformes i segells, tant de l'empresa com de clients d'aquesta, així com causar accidents per dol, negligència o imprudència inexcusable.  
10. Portar els registres, documentació, quaderns o qualsevol classe d'anotacions oficials i escrits que han de tindre, sense les formalitats degudes i cometent faltes que per la seua gravetat o transcendència meresquen especial correctiu. I, si tinguera especial rellevància, tindrà la consideració de molt greu.  
11. La negativa a la utilització o falta d'ús de qualsevol dels equips de protecció individual que l'empresa pose a la disposició de la persona treballadora.  
  
Article 40. Són faltes molt greus  
1. La reincidència en comissió de falta greu en el període de sis mesos, encara que siga de diferent naturalesa, sempre que haguera hagut una sanció.  
2. Més de deu faltes no justificades de puntualitat, comeses en el període de sis mesos o vint en un any, encara que hagen sigut sancionades independentment.  
3. Tres o més faltes injustificades al treball en el període d'un mes; més de sis en el període de quatre mesos o més de dotze en el període d'un any, sempre que hagen sigut sancionades independentment.  
4. La falsedat, deslleialtat, el frau, l'abús de confiança i el furt o robatori, tant a companys de treball com a l'empresa o a tercers relacionats amb el servei durant l'exercici de les seues tasques o fora d'aquestes.  
5. Fer treballs per compte propi o alié estant en situació d'incapacitat laboral temporal, així com realitzar manipulacions o falsedats per a prolongar aquella situació.  
6. La continuada i habitual falta d'higiene i neteja de tal índole que produïsca queixes justificades de caps, companys de treball o tercers.  
  
7. L'embriaguesa provada o ús de drogues durant la jornada de treball.  
8. La violació del secret de correspondència o de documentació de l'empresa o de les persones en els locals i les instal·lacions de les quals es realitze la prestació dels serveis i no guardar la deguda discreció o el natural sigil dels assumptes i serveis en què per la missió de la seua comesa hagen de ser informats.  
9. Els maltractaments de paraula o d'obra, o la falta greu de respecte i consideració als seus superiors, companys, personal a càrrec seu o qualsevol altra persona que es trobara en els locals o instal·lacions en els quals realitzara la seua activitat si n'hi ha.  
10. La participació directa o indirecta en la comissió d'un delicte qualificat com a tal en les lleis penals.  
11. L'abandó del treball en llocs de responsabilitat una vegada s'haja pres possessió d'aquests i la inhibició o passivitat en la prestació d'aquest fent especial esment a dormir durant la prestació del servei.  
  
12. La disminució voluntària i continuada del rendiment.  
13. Originar renyines i baralles amb els seus companys de treball o amb les persones o els empleats per als quals presten els seus serveis.  
14. La comissió d'actes immorals en el lloc de treball o en els locals de l'empresa dins de la jornada laboral.  
15. L'abús d'autoritat.  
16. La competència il·lícita per dedicar-se dins o fora de la jornada laboral a desenvolupar per compte propi una activitat idèntica a la de l'empresa o dedicar-se a ocupacions particulars que estiguen en oberta pugna amb el servei.  
17. Entregar-se a jocs o distraccions greus durant la jornada de treball.  
18. Exigir o demanar pels seus serveis remuneració o premis a tercers, qualsevol quina siga la forma o pretext que per a la donació s'empre.  
19. La imprudència en acte de servei. Si implicara risc d'accidents per a si o per a companys o personal i públic, o perill d'avaries per a les instal·lacions.  
20. L'incompliment de les normes sobre prevenció de riscos laborals, quan siguen causants d'accident laboral greu o produïsquen danys a l'empresa.  
21. No acreditació documental de les situacions de malaltia dins del termini de cinc dies des que es va produir la contingència i això amb independència que haja existit una notificació verbal.  
22. L'abandó, sense causa justificada, del treball.  
23. Fer desaparéixer, inutilitzar, causar desperfectes en màquines, instal·lacions, edificis, estris, documents, etc., tant de l'empresa com de clients d'aquesta, així com causar accidents per dol, negligència o imprudència inexcusable.  
  
Article 41. Sancions  
1. Per falta lleu:  
a) Amonestació verbal.  
b) Amonestació escrita.  
2. Per falta greu:  
a) Amonestació pública.  
b) Suspensió d'ocupació i sou d'un a quinze dies.  
c) Inhabilitació per a l'ascens durant un any.  
3. Per falta molt greu:  
a) Suspensió d'ocupació i sou de setze dies a dos mesos.  
b) Inhabilitació per a l'ascens durant tres anys.  
c) Acomiadament.  
Per a procedir a la imposició de les anteriors sancions serà d'aplicació el que es disposa en la legislació vigent.  
  
Article 42. Prescripció  
La facultat de l'empresa per a imposar sancions, que haurà d'exercir-se sempre per un escrit excepte amonestació verbal, del qual la persona sancionada haurà de justificar la recepció i signar, o en el seu lloc, dos testimonis, en cas de negar-se a això, prescriurà en les faltes lleus als deu dies; en les greus als 20 dies i en les molt greus als seixanta dies, a partir de la data en què l'empresa va tindre coneixement de la seua comissió i, en tot cas, als sis mesos d'haver-se comés.  
  
  
CAPÍTOL X  
Règim salarial i bestretes  
  
Article 43. Retribucions  
Les retribucions del personal comprés en l'àmbit d'aplicació del present conveni estaran constituïdes pel salari base, corresponent a la jornada de treball normal, d'acord amb les taules salarials aplicables durant l'any 2021 i 2022 que s'adjunten com a annex.  
  
Per al càlcul de la taula salarial dels anys 2023 a 2025, aquesta tindrà el mateix increment percentual anual que l'IPC del sector serveis sense lloguers respecte al de l'any anterior.  
  
Article 44. Vestuari i calçat  
L'empresa dotarà tot el personal que ho necessite dels uniformes, calçat inclòs, que necessiten per a la prestació del servei.  
La uniformitat establida per l'empresa tindrà el caràcter d'obligatòria, i el seu ús serà inexcusable per a les persones treballadors. El manteniment de l'uniforme en estat adequat serà de compte de la persona treballadora; aquesta s'obligarà a mantindre'l en perfecte estat de conservació, i a oferir una bona imatge tant amb aquest com amb la seua pròpia roba.  
Les persones treballadores estan obligades a portar posades tant les peces que se'ls entreguen com qualsevol altre signe d'identificació que s'establisca.  
La reposició de les peces es farà en funció del seu desgast.  
En el cas que la persona treballadora cause baixa en l'empresa, estarà obligada entregar totes les peces que estiga utilitzant, així com les targetes i signes identificatius que se li hagen entregat.  
Article 45. Pagament i bestretes  
El pagament del salari s'efectuarà per mesos vençuts i abans del dia quinze del mes següent a la seua meritació.  
La persona treballadora podrà percebre bestretes a compte pel treball realitzat, sense que puga excedir del noranta per cent de l'import del seu salari, amb justificació prèvia de la seua necessitat que serà valorada per l'empresa.  
  
Article 46. Gratificacions extraordinàries  
El personal comprés en aquest conveni tindrà dret a dues gratificacions extraordinàries que es percebran durant la segona quinzena dels mesos de juny i desembre, que podran prorratejar-se al llarg de l'any. Consistirà cadascuna d'aquestes en l'import de 30 dies de salari base.  
  
El personal que ingresse o cesse en l'empresa durant l'any tindrà dret a percebre aquestes gratificacions proporcionalment al temps treballat durant l'any.  
  
  
Taula de salaris per a 2021/2022  
  
Categories Salari base P.P. pagues  
  
Personal directiu  
Director/a general 1.488,00 248,00  
Director/a comercial 1.402.99 233,83  
Director/a administratiu 1.462,50 243,75  
Director/a de personal 1.428,48 238,08  
Subdirector/a 1.317,94 219,66  
Deleg./a prov. - Gerent 1.360,44 226,74  
  
Personal administratiu  
Cap de departament 1.275,43 212,57  
Oficial 1a 950,00 158,33  
Oficial 2a 950,00 158,33  
Auxiliar administratiu 950,00 158,33  
Comercial 950,00 158,33  
Telefonista 950,00 158,33  
  
Comandaments intermedis  
Cap de serveis 1.105,38 184,23  
Supervisor/a 950,00 158,33  
  
Personal operatiu  
Auxiliar de serveis 950,00 158,33  
Conductor/a 950,00 158,33  
Hostesses/os 950,00 158,33  
Monitor/a Físic 950,00 158,33  
Ordenances 950,00 158,33  
Peó 950,00 158,33